Marcelo Rubens Paiva

Marcelo Rubens PAIVA (naskiĝis la , en São Paulo) estas fama brazila verkisto kaj ĵurnalisto konata pro sia aŭtobiografio Feliz Ano Velho.

 Biografio 
Naskiĝinta en São Paulo la , Marcelo Rubens Paiva devis transiri al Rio-de-Ĵanejro en 1966 sekve de la volonta ekziliĝo de sia patro, socialista deputito Rubens Paiva, kontraŭstaranta al la Brazila milita puĉo de 1964. En 1970, lia patro estis torturita kaj malaperis, kio konsistigis por Marcelo la unuan traŭmaton de lia juneco.

20-jaraĝa, Marcelo ekkonis la duan ŝokon de sia vivo: sekve de falo sur la fundon de lago, li vundiĝis en la 5-a kola vertebro kaj restis plurajn jarojn tetraplegiulo. El tiu travivaĵo li eltiris la rakonton Feliz Ano Velho (Feliĉan Malnovan Jaron), en kiu li rakontis ĉion kion li suferis kaj lian doloran rilaton kun la mondo. Tiu libro estis poste tradukita en multajn lingvojn kaj fariĝis furorlibro en Brazilo.

Post kiam li povis denove uzi manojn kaj brakojn, li fariĝis diplomito de Universitato de San-Paŭlo kaj pri Literatura Teorio en Ŝtata Universitato de Campinas.

En 1986, li verkis sian 2-an romanon: Blecaute. Ekde 1989, li ankaŭ lanĉis sin en la verkadon de tekstoj por teatro. En 1990, li publikigis Ua:brari, kaj en 1992, As Fêmeas, eseo pri ina spiritohttp://www.travessa.com.br/wpgArtigosFiltrados.aspx?tipo=autor&texto=Marcelo_Rubens_Paiva&CodAutor=88F18819-E9BF-48B3-83FA-2FAFD5D660AA&pag=2.

Ekde 2009, li ankaŭ komencis reĝisori siajn teatraĵojn, kiel en 2010 O Predador Entra na Sala, kun Raul Barreto, Anna Cecília Junqueira kaj Celso Melez.

Li ankaŭ laboras por la gazeto Veja, por la magazino Vogue, por la gazeto Folha de São Paulo. En 2009, lia blogo ricevis distingon Melhor Blogue de Comunicação.

 Verkoj 
 1981: Feliz Ano Velho
 1986: Blecaute
 1990: Ua:brari
 1992: As Fêmeas
 1994: Bala na Agulha
 1996: Não És Tu, Brasil
 2004: Malu de Bicicleta
 2006: O Homem que Conhecia as Mulheres
 2008: A Segunda Vez que Te Conheci

 Premioj 
 Prêmio Jabuti de Literatura
 Prêmio Moinho Santista

 Referencoj 

 Vidu ankaŭ 
 Paraplegio

 Eksteraj ligiloj 

  La Twitter de Marcelo R. Paiva

Kategorio:Brazilaj verkistoj
Kategorio:Brazilaj ĵurnalistoj